PTA-rower in kop geskietWaarskuwing: Die onderstaande foto mag sensitiewe lesers ontstel. ŉ Rower is Woensdagmiddag kritiek gewond en ŉ ander in hegtenis geneem, nadat hulle ŉ huis in Rietfontein, Pretoria, wou beroof het. Volgens ŉ polisiebron het twee verdagtes die huis omstreeks 14:30 onwettig betree. Die eienaar van die huis, in sy 30s, het ŉ geraas in sy huis gehoor, sy vuurwapen gaan haal en gaan ondersoek instel. Hy het toe op die verdagtes in die woonkamer afgekom. Die huiseienaar sê dit het gelyk of die verdagtes sy meisie wou aanval waarop hy een verdagte in die kop geskiet het. Die ander verdagte het van die toneel gevlug. Hy is ŉ blok ver van die huis af deur die blitspatrollie-eenheid in hegtenis geneem. Paramedici van verskeie nooddienste is nog op die toneel om die verdagte se lewe te probeer red. Die polisie is steeds besig om die toneel te ondersoek. Die vermeende rower wat geskiet is.